|  |  |  |
| --- | --- | --- |
| **בנק ישראל**דוברות והסברה כלכלית | לוגו בנק ישראל | ‏‏‏‏כ"ו כסלו, תשפ"ג‏‏‏‏20 בדצמבר, 2022 |

הודעה לעיתונות:

**אתר בנק ישראל החדש עולה לאוויר לתקופת הרצה**

אתר האינטרנט של בנק ישראל (<http://www.boi.org.il>) מחדש את פניו, ויחל בתקופת הרצה.

האתר החדש יחליף את האתר הנוכחי המשמש את הבנק מאז שנת 2012, ויכלול תכנים חדשים לצד יכולות טכנולוגיות וויזואליות משופרות וממשקים מותאמים לקהלי יעד שונים ([מצ"ב לינק](https://boi.org.il/%D7%A9%D7%90%D7%9C%D7%95%D7%AA-%D7%A0%D7%A4%D7%95%D7%A6%D7%95%D7%AA) לדף באתר שמסביר את השינויים ומסייע לתהליך החיפוש וההתמצאות באתר החדש).

במסגרת תהליך ההרצה, יועברו בהדרגה לאתר החדש רכיבי תוכן ומידע שונים מהאתר הישן ויתווספו רכיבים חדשים. אנו מודים לכם מראש על ההבנה והסבלנות, ומזמינים אתכם לפנות אלינו במייל לכתובת webmaster@boi.org.il לקבלת הצעות, שאלות והסבת תשומת לב לתיקונים נדרשים ככל שיהיו.